Rungrado gegužės 1-osios stadionas
Rungrado gegužės 1 stadionas (kor. 릉라도 5월1일 경기장) – daugiafunkcinis stadionas Pchenjane, Šiaurės Korėjoje. Tai yra didžiausias stadionas pasaulyje, talpinantis 114 000 žmonių. Stadionas užima 20,7 hektaro plotą. Stadionas buvo atidarytas 1989 m. gegužės 1 d. Jis pavadintas Rungrado salos, kuri yra Tedongano upėje, vardu bei pažymint Tarptautinės darbo dienos datą. Stadiono dizainą sudaro 16 arkų, išdėstytų lanku, simbolizuojančių magnolijos formą.